વાંકાનેર : વાંકાનેર નેશનલ હાઈવે પર આવેલ રેલ્વેના બ્રીજ નીચે સર્વિસ રોડ પર થોડા વરસાદમાં જ વરસાદી પાણી ભરાયા હતા અને રાહદારીઓને ચાલવામાં ભારે મુશ્કેલીઓનો સામનો કરવો પડતો હતો આ બાબતના સમાચારો મોરબી અપડેટ દ્વારા ગઈકાલે પ્રસિદ્ધ કરવામાં આવેલ જેના અનુસંધાને નેશનલ હાઈવે મેન્ટેનન્સ ટીમ દ્વારા તાત્કાલિક ધોરણે જેસીબી, ટ્રેક્ટર તેમજ 15 મજૂરોની ટીમ સાથે રેલ્વે બ્રિજના સર્વિસ રોડ પર નાલાની સફાઈ હાથ ધરેલ તેમજ રેલ્વે કોન્ટ્રાક્ટર દ્વારા ગેરકાયદેસર રીતે સર્વિસ રોડમાંથી રસ્તો બનાવી પાણીના નિકાલમાં અડચણરૂપ માટી નાખેલ જેને દૂર કરવામાં આવેલ.